તાપી જિલ્લાના વાલોડ તાલુકાના ગામોમાં અવાર નવાર દીપડાઓ નજરે પડી રહયા છે. દીપડાઓ રહેણાંક વિસ્તારમાં આવી મરઘાં, કુતરા તેમજ ગાય, વાછરડાઓનો શિકાર કરી રહ્યા છે. ગ્રામજનોમાં ભયનો માહોલ જોવા મળી રહ્યો છે. ગુરુવારે રાત્રે ફરી એકવાર વાલોડ તાલુકાનાં પેલાડબુહારી ગામે વહેલી સવારે ભવાની ફળીયામાં રહેતા સંજય કેશવ પટેલના વાડાના ભાગે આવેલા કોઢારમાથી દીપડાએ વાછરડાનો શિકાર કર્યો હતો. જોકે, સ્થાનિક રહીશો જાગી જતાં દીપડો ભાગી છૂટ્યો હતો.